Jaanus Plaat

Jaanus Plaat (sündinud 16. augustil 1967 Rakveres) on eesti etnoloog ja usundiajaloolane. Jaanus Plaat on töölise ja õpetaja poeg. Lõpetas 1985 Rakvere Õhtukeskkooli, 1992 Tartu Ülikooli filosoofiateaduskonna ajaloo osakonna, 1992–1994 samas magistrant ja 1994–2000 doktorant. Täiendas end 1993–1994 USA-s Kentucky Ülikoolis kultuuriantropoloogias ning 1995–1996 Uus-Meremaal Victoria Ülikoolis Wellingtonis, filosoofiamagister (etnoloogia, 1994, TÜ), väitekiri "Usuliikumised Lääne- ja Saaremaal 1875–1905", Ph.D. (etnoloogia, 2001, TÜ), väitekiri "Usuliikumised, kirikud ja vabakogudused Lääne- ja Hiiumaal: usuühenduste muutumisprotsessid 18. sajandi keskpaigast kuni 20. sajandi lõpuni" (Tartu 2001). Oli 1992–1993 Eesti Rahva Muuseum (ERM) teadur ja 1995–2005 direktor, ühtlasi 1995–2004 TÜ ajaloo osakonna etnoloogia õppetooli lektor, 2006 TLÜ Eesti NSV TA Ajaloo Instituudi projektijuht, 2006– Eesti Kunstiakadeemia professor. Plaadil on kaks last - poeg Kaspar ja tütar Elsa Liine Maria. Uurimisvaldkonnad: kultuuriuuringud: usuliikumised, kirikud ja kogudused Eestis ja teistes Baltimaades (18. sajand – 21. sajandi algus); Eesti vähemusrahvuste (eestivenelaste, sh vanausuliste, eestirootslaste jt) ajalugu ja religioossus. Korraldanud ja juhtinud etnograafia ja religioonisotsioloogia välitöid ning filmivõtteid Eestis (Lääne-, Hiiu-, Saare-, Põlva-, Setu-, Ida-Viru-, Viljandi- ja Võrumaal 1995–2007), Mehhikos (1994, 1997), Vanuatul ja Saalomoni saartel (1996, 1999), Keenias (2000), Birmas, Tais, Laoses, Kambodžas (2001), Venemaal (Siberis 2001), Boliivias ja Peruus (2002), Venezuelas (2003), Iraanis (2003–04), Armeenias, Gruusias, Usbekistanis, Tadžikistanis ja Kõrgõzstanis (2004), Jamaical ja Haitil (2005), Indias (2007). Koordineerinud rahvusvahelisi museoloogia projekte Eestis, USA-s, Venemaal (Peterburis) ja Taiwanil. Õpetatud Eesti Seltsi (ÕES) (1995–2002 juhatuse) liige, Eesti Muuseuminõukogu (1996–2005), Eesti Muinsuskaitse Nõukogu (2002–2003) liige. Üle 30 teadustrükise. Eesti prohvetid ja prohvetlus XVIII–XX sajandil. // Looming (1994) 9–10 New and old religious communities in 20th-century Estonia, on the example of West Estonia. // Acta Ethnographica Hungarica 43 (1998) Vormsi usk: usuliikumised Vormsi rootslaste ja eestlaste seas 1740.–1990. aastail. // Akadeemia (1999) 2 Religious movements and congregations in West Estonia from the mid-18th to the beginning of the 20th century. Their influence on the Estonian and Estonian-Swedish popular culture. // Acta Ethnographica Hungarica 46 (2001) Usuliikumised, kirikud ja vabakogudused Lääne- ja Hiiumaal. Tartu, 2001 Christian and non-christian religiosity in Estonia in the 1990s: Comparison of estonians and other ethnic groups. // Pro Ethnologia 14 (2002) (http://www.erm.ee/pdf/pro14/plaat.pdf) Saaremaa kirikud, usuliikumised ja prohvetid 18.–19. sajandil. Tartu, 2003 Religious change in Estonia and the Baltic states during the Soviet period in comparative perspective. // J. Baltic Studies 34 (2003) 1 The identity and demographic situation of Russian old believers in Estonia. (With regard to the period of the 18th to the early 21st century. // Pro Ethnologia 19 (2005) Die Veränderungen im religiösen Leben Estlands während der deutschen und der sowjetischen Okkupation 1940-1953. // Vom Hitler-Stalin-Pakt bis zu Stalins Tod. Estland 1939–1953. (2005). Jaanus Plaat, Arne Maasik. Õigeusu kirikud, kloostrid ja kabelid Eestis. Eesti Kunstiakadeemia, 2011. Eesti, inglise ja vene keeles Eesti teaduse biograafiline leksikon, 3. köide EE 14. Lk 374 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Jaanus Plaat Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.